Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 514

7. évfolyam Éves óraszám 111 óra, 74 óra a tananyag elsajátítására, 9 óra a három iskolai dolgozathoz, 2-2 óra felméréshez és annak javításához, 2 óra szabad felhasználásra, 24 óra kommunikációs szándékok fejlesztésére (kérés, felszólítás, visszakérdezés, nem értés stb.). Cél A tárgyalt témaköröket tudja a diák egyszerûbb helyzetekben aktualizálni, tudjon interakcióban részt venni. Szótár segítségével tudjon írott szöveget fordítani a témakörökhöz kapcsolódóan! Fejlesztési követelmények Elõzetes felkészülés alapján tudjon önállóan elmondani átélt eseményt, beszámolni cselekedeteirõl, tetteirõl! Kommunikációs szándékok: Bemutatás, levélírás, véleménynyilvánítás, kötelezettség, szükségesség, események leírása, tudás – nem tudás kifejezése. Fogalomkörök Személytelenség (es); birtoklás (haben, gehören, Gen., von, Possessivpronomen); irányok meghatározása (Präp. mit dem Akk.; mit dem Dat.; mit dem A/D); idõtartam (wie lange…?); mennyiségi viszonyok; minõségi viszonyok (mn. ragozás der-die-das névelõvel…); fokozás, összehasonlítás (wie… als…); szövegöszszetartó eszközök (dass, weil, ob); névmások (Dativ). A továbbhaladás feltételei Hallott szöveg értése: A tanuló – megérti az utasításokat, azokra cselekvéssel válaszol; – jórészt ismert nyelvi eszközökkel megfogalmazott kéréseket, kérdéseket, közléseket, eseményeket megért; – jórészt ismert nyelvi eszközökkel megfogalmazott szövegbõl a fontos információt kiszûri; – jórészt ismert nyelvi eszközökkel, egyszerû mondatokban megfogalmazott szöveg lényegét megérti; – ismeretlen nyelvi elemek jelentését jórészt ismert nyelvi eszközökkel megfogalmazott szövegbõl kikövetkezteti. Beszédkészség: A tanuló – jórészt ismert nyelvi eszközökkel megfogalmazott kérdésekre mondatokban válaszol; – egyszerû mondatokban közléseket megfogalmaz; – kérdéseket tesz fel; – megértési probléma esetén segítséget kér; – beszélgetést kezdeményez, befejez. Olvasott szöveg értése: A tanuló – jórészt ismert nyelvi eszközökkel megfogalmazott szöveget megért; – jórészt ismert nyelvi eszközökkel megfogalmazott szövegben fontos információt megtalál; – jórészt ismert nyelvi eszközökkel megfogalmazott szöveg lényegét megérti; – egyszerû, képekkel illusztrált szöveget megért; – ismeretlen nyelvi elemek jelentését jórészt ismert nyelvi elemek segítségével megfogalmazott szövegben kikövetkezteti. Íráskészség: A tanuló – jórészt ismert nyelvi eszközökkel megfogalmazott rövid szöveget diktálás után leír; – egyszerû, strukturált szöveget (baráti üzenet, üdvözlet) létrehoz; – ismert struktúrák felhasználásával tényszerû információt közvetítõ szöveget ír. TÉMAKÖR: EMBERI KAPCSOLATOK Idõkeret 11 óra Cél Emberi tulajdonságok, emberek közti viszonyok kifejezése, egyéni és közösségi ünnepek, ünnepi szokások. Követelmény A tanuló tudjon leírni embereket külsõ tulajdonság alapján és jellemezni a legfontosabb belsõ tulajdonságok, szokások alapján! Tudja a mellékneveket jelzõként használni beszédben és írásban, ismerje a leggyakoribb „ragozhatatlan” mellékneveket (fogalomkör). Fokozás, összehasonlítás, a melléknevek „gyenge” ragozása. Tartalom Hozzávetõlegesen 40 szó, két fõ területrõl: emberi tulajdonságokkal és nagy ünnepekkel, az ünnepekkor szokásos emberi érzelmekkel, szokásokkal kapcsolatos szavak, kifejezések. „Mesélés és meséltetés”, azaz beszámoló családi, nemzeti ünnepekrõl, illetve az ünnepekkel kapcsolatos szokások iránti érdeklõdés. Beszédkészség, beszédszándék: Információk kérése, adása, személytelenség, birtoklás kifejezése. Modalitás. Szövegértési feladatok szóban és írásban tanári válogatás alapján. (Autentikus szövegek a német gyermekirodalomból.) Ellenõrzés, értékelés Egy ismert történelmi személy vagy mûvész bemutatása a tanuló környezetébõl. Egy felnõtt, élõ személy leírása elõre megbeszélt szempontok, gyakran használt nyelvi kifejezések, szólások alapján. Feladatlapok a melléknévragozáshoz kapcsolódóan (gyenge ragozás). Feltételek (a szükséges tanári és tanulói eszközök) Képek, népszokások nagy ünnepekrõl (pl. advent, karácsony, húsvét). Szöveggyûjtemények az általános részben felsoroltak vagy tanári válogatás alapján. TÉMAKÖR: TÁGABB KÖRNYEZETÜNK Idõkeret 33 óra Cél Budapest és a német nyelvû országok részletesebb megismerése. Követelmény Tudjon a gyermek 8-10 összefüggõ mondatot mondani Budapestrõl, körülbelül ugyanennyit hazánk történelmérõl! A tanuló ismerje a német nyelvû országokat, tudjon beszámolni ezek földrajzi helyzetérõl, éghajlatáról, népérõl, legfontosabb nevezetességeirõl! Ismerje a mennyiségi és sorrendi meghatározottságot határozott és határozatlan számnevekkel, sorszámnevekkel, néhány sajátos, mennyiséget kifejezõ szó alkalmazását (alle, beide, viel, mehr…), a zu zweit…, a die Eins – die Einser… stb. jelentését, a keltezés különbözõ mód-jait, a törtszámneveket, illetve a legismertebb, birtokos esetet vonzó elöljárószókat (fogalomkör)! Tartalom Körülbelül 100-120 szó hazánk fõbb jellegzetességeirõl és a német nyelvû országokról. Képek alapján tudjon pár (5-6) mondatot mondani hazánk, illetve Budapest legfontosabb nevezetességeirõl (Hõsök tere, Halászbástya, Margitsziget, Parlament stb.), illetve tudjon érdeklõdni egy-egy idegen város helyérõl, lakóiról, nevezetességeirõl! Globális szövegértési gyakorlatok prospektusok, idegenforgalmi kiadványok szövegei alapján. Mondatalkotási gyakorlatok a számnevek körébõl. Ellenõrzés, értékelés Sztereotípiák alapján (hely, lakosság, éghajlat) önálló beszámoló hazánk fõvárosáról, illetve a német nyelvû országokról. Feladatlapok a számnevek különféle (jelzõi, állítmányi) használatáról. Feltételek (a szükséges tanári és tanulói eszközök) Országtérkép, várostérképek, prospektusok (tanulói és tanári gyûjtés alapján). TÉMAKÖR: AZ ISKOLA VILÁGA Idõkeret 5 óra Cél Vélemények, érzelmek az iskolával kapcsolatban. Követelmény A tanuló érzelmeinek, gondolatainak kifejezése az iskolával, társaival kapcsolatban. Fotókról lelkiállapotot, hangulatot kifejezõ szavak képezik az új szavak nagy részét. Tulajdonságok összehasonlítása. A tulajdonság mértékeinek kifejezése, fokozás (fogalomkör). Tartalom Hozzávetõlegesen 20-25 szó az iskolával, a nyári szünettel kapcsolatban. Tulajdonságot, lelkiállapotot, hangulatot kifejezõ szavak képezik az új szavak nagy részét. Tulajdonságok összehasonlítása, a wie és az als használata (fogalomkör). Ellenõrzés, értékelés Közösen megbeszélt szempontok szerint riport készítése egy-egy tanulótárssal a szünidõrõl, az iskolával kapcsolatos véleményérõl, különbözõ dolgok összehasonlításáról. Feltételek (a szükséges tanári és tanulói eszközök) Képek az iskolai életrõl, iskolákról (például régi falusi iskolákról, illetve mai nagy, modern iskolákról), az iskolához kapcsolódó személyekrõl (osztálytárs, tanár, igazgató, technikai személyzet). TÉMAKÖR: EGÉSZSÉGES ÉLETMÓD Idõkeret 30 óra Cél A tanuló egészségi állapotának leírása, érdeklõdés az egészség felõl. Követelmény A tanuló tudjon válaszolni az egészségére vonatkozó alapvetõ kérdésekre, a leggyakrabban elõforduló panaszokat (fejfájás, láz, hasmenés stb.) tudja elmondani, ezek iránt érdeklõdni! Tartalom Hozzávetõlegesen 30 szó az egészséghez kapcsolódóan. Alapvetõ kérdések és az adható feleletek, illetve egy betegség (baleset) lezajlásának ismertetése (fogalomkör). Kérdezés jelzõi melléknévre (Was für…?). Ellenõrzés, értékelés Dialógusok, monológok. Feltételek (a szükséges tanári és tanulói eszközök) Képek kórteremrõl, közlekedési vagy más balesetrõl. Baleset-megelõzés. TÉMAKÖR: ÉTKEZÉS Idõkeret 6 óra Cél Étkezés otthon és az étteremben (a témakör bõvítése). Követelmény Elõkészületek az étkezéshez, asztalterítés, rendrakás étkezés után, ételek, italok rendelése étteremben, vélemény az ételrõl, italról, fizetés. Önálló beszámoló egy otthoni ünnepi étkezésrõl. Kommunikációs szándék: események leírása; tudás, nem tudás kifejezése. Tartalom Körülbelül 30 szó, amely ételek megnevezését, elkészítését, éttermi szolgáltatásokkal kapcsolatos kifejezéseket foglal magában. Ellenõrzés, értékelés Étlap-összeállítás, egy egyszerû étel elkészítésének módja. Önálló beszámoló, éttermi „riportok”. Feltételek (a szükséges tanári és tanulói eszközök) Eszközök terítéshez, ebédeléshez (tányér, kanál, villa, kés, pohár stb.), szituációs játékok eszközként. TÉMAKÖR: UTAZÁS Idõkeret 20 óra Cél Az utazással kapcsolatos nyelvi sztereotípiák elsajátíttatása. Követelmény Tudjon a tanuló információkat szerezni utazásról, utazási lehetõségekrõl, tudjon menetjegyeket, helybiztosítást rendelni! Indokolja meg az utazás célját, tudjon az utazásról önállóan beszámolni (8–10 mondat)! Érzelmek kifejezésére szolgáló kommunikációs szándékok: sajnálkozás, öröm, csodálkozás, remény, bosszúság, bánat. Tartalom Hozzávetõlegesen 25 szó az utazással, útiránnyal, úticéllal kapcsolatban. „Menetjegyolvasás” (a tanuló tudja a menetjegyrõl leolvasni a legfontosabb utazási adatokat), helyjegyrendelés telefonon, személyesen, érdeklõdés késés, csatlakozás iránt. Ellenõrzés, értékelés Beszédszituációk utas-ügyintézõ, utas-utas között. Megadott szempontok szerint egy utazási terv összeállítása, beleértve egy-két látnivalót utazás közben. Feltételek (a szükséges tanári és tanulói eszközök) Térkép, utazási prospektus, tanulók vagy tanár által gyûjtött menetjegyek. TÉMAKÖR: VERSEK, DALOK Idõkeret 6 óra (a tanári felhasználás órakeretébõl) Cél Betekintés a német kultúrába. Követelmény A tanuló tanuljon meg 8-10 sor (600-800 „n” betûhely) prózai vagy verses szöveget helyes hangsúlyozással, jó kiejtéssel (klasszikusok, német gyermekirodalom). Tartalom A tanár vagy a tanulók által választott írásmû vagy írásmûrészlet. Ellenõrzés, értékelés A memoriter számonkérése, dal közös vagy egyéni éneklése, a dal szövegének ismerete. Feltételek (a szükséges tanári és tanulói eszközök) A tanár által kiválasztott anyag (verses vagy prózai mû) részlete. Értékelés Az általános részben leírtak szerint. Az iskolai dolgozatok legalább négy eltérõ fajtájú és nehézségi fokú feladatot tartalmazzanak dolgozatonként! A dolgozatokban a kreatív feladatok domináljanak! Az írásbeli feladatok közül elsõsorban a levél mûfaját értékeljük, illetve a tanulók által gyûjtött prospektusokból a globális értést! Minden tanulót értékeljünk fordítási gyakorlatokból! A fordítások esetében mindkét „fordítási irányt” alkalmazzuk: anyanyelvrõl németre, illetve németrõl anyanyelvre! Kerüljenek elõtérbe azok a feladatok az értékeléskor, melyek a tankönyv szövegétõl elszakadnak, de a nyelvi sztereotípiákat, szófordulatokat gyakrabban tartalmazzák! Feltételek A standard eszközökön kívül aktuális menetrendek, vasúti jegy, helyjegy, anekdota vagy viccgyûjtemény a tanár választása szerint. Írásvetítõre fóliák a tanár által összeállított feladatokból, melyek a gyors, közös javítást teszik lehetõvé – elsõsorban a melléknévragozás témakörében. Kapcsolatok Kapcsolat más tárgyakkal: testi és lelki egészség, egészséges életmód, környezetvédelem. Kapcsolódás Európához.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes